**Johannes Johannesen** (s. 1. maaliskuuta 1997 Stavanger, Norja) on norjalainen jääkiekkopuolustaja, joka pelaa SM-liigajoukkue Pelicansissa. Hän laukoo oikealta.

Ura
---

### Seuraura

Johannesen on Viking Hockeyn (aiemmin Stavanger Hockey) kasvatti. Hän debytoi seuran miesten joukkueessa 16-vuotiaana Norjan toiseksi korkeimmalla sarjatasolla I-divisioonassa kaudella 2013–2014, jolloin Johannesen pelasi siellä kahdeksan runkosarjaottelua ilman tehopisteitä. Kaudeksi 2014–2015 hän siirtyi Stavanger Oilersiin. Johannesen pelasi suurimman osan kaudestaan seuran A-nuorissa, jossa hän voitti Norjan-mestaruuden. Johannesen teki miesten pääsarjadebyyttinsä vain 17-vuotiaana Mestarien liigan avauskierroksella 21. elokuuta 2014 vieraissa suomalaista Tapparaa vastaan. Hänet merkittiin Oilersin kakkospuolustajapariin Adrian Veidemanin viereen. Johannesen pelasi kauden aikana GET-ligaenissa 19 runkosarjaottelua tehden kaksi syöttöpistettä. Hän voitti kauden päätteeksi Norjan-mestaruuden. CHL:ssä Johannesen pelasi yhden ottelun. Toukokuussa 2015 hän teki kaksivuotisen jatkosopimuksen Oilersin kanssa.

Varsinaisella GET-ligaenin tulokaskaudellaan 2015–2016 Johannesen teki 43 runkosarjaottelussa tehot 3+11=14 ja 17 playoff-ottelussa tehot 1+6=7. Hän voitti pudotuspeleissä Oilersin sisäisen tehotilaston lukemalla +12, joka oli myös liigan puolustajista paras. Johannesen voitti kauden päätteeksi Norjan-mestaruuden ja hänet valittiin GET-ligaenin vuoden tulokkaaksi. CHL:ssä Johannesen teki kauden aikana kuudessa ottelussa yhden maalin.

Kaudeksi 2016–2017 Johannesen siirtyi kaksivuotisella sopimuksella Ruotsin SHL-liigan Frölunda HC:hen. Hän pelasi joukkueessa kymmenen runkosarjaottelua tehopistein 1+2=3 ja viisi Mestarien liigan ottelua ilman tehopisteitä. Johannesen voitti CHL:n mestaruuden. Hän pelasi suurimman osan runkosarjastaan kuitenkin lainalla sarjatasoa alempana HockeyAllsvenskan-joukkue IK Oskarshamnissa tehden 26 runkosarjaottelussa tehot 1+1=2. Loppukaudella hän palasi Frölundan vahvuuteen ja vahvisti seuran J20-joukkuetta J20 SuperElitin pudotuspeleissä. Alkukaudella 2017–2018 Johannesen pelasi Frölundassa neljä CHL-ottelua, mutta hän ei saanut kuitenkaan peliaikaa SHL:n runkosarjassa. Johannesen pelasi lainalla sekä neljän ottelun verran Ruotsin kolmanneksi korkeimmalla sarjatasolla HockeyEttan-joukkue Hanhals IF:ssä että kahdeksan ottelun verran Allsvenskan-joukkue Leksands IF:ssä, kunnes marraskuussa 2017 hän lähti Frölundasta ja palasi loppukauden sopimuksella kotimaahansa Stavanger Oilersin riveihin. Kesäkuussa 2018 Johannesen teki seuran kanssa vuoden mittaisen jatkosopimuksen. Kaudella 2018–2019 hän oli tehoilla 6+17=23 Oilersin eniten maaleja tehnyt puolustaja. Johannesen jakoi koko GET-ligaenin puolustajien pistepörssin kymmenennen sijan Vålerenga IF:n Filip Gunnarssonin ja Lillehammer IK:n Sondre Bjerken kanssa.

Johansson siirtyi kaudeksi 2019–2020 kaksivuotisella sopimuksella Saksan DEL-liigan Düsseldorfer EG:hen. Kaudeksi 2021–2022 hän palasi Allsvenskaniin ja siirtyi vuoden mittaisella sopimuksella Västerviks IK:hon. Johannesen oli tehoilla 2+22=24 joukkueen paras syöttäjä, kolmanneksi paras pistemies ja tehokkain puolustaja. Jääaikaa hän sai 23.35 minuuttia ottelua kohden, mikä oli toiseksi eniten koko sarjassa. Kaudeksi 2022–2023 Johannesen siirtyi vuoden mittaisella sopimuksella Mora IK:hon.

Kaudeksi 2023–2024 Johannesen siirtyi kaksivuotisella sopimuksella SHL-joukkue Rögle BK:hon. Hän pelasi siellä 14 runkosarjaottelua ilman tehopisteitä, mutta Johannesenilla oli kuitenkin ajoittain vaikeuksia mahtua kokoonpanoon, joten hänen sopimuksensa purettiin joulukuussa 2023. Kaksi päivää myöhemmin Johansenin vahvistettiin siirtyvän kevääseen 2025 asti ulottuvalla sopimuksella SM-liigajoukkue Pelicansiin.

### Maajoukkueura

Johannesen edusti Norjaa Pyeongchangin olympiakisoissa 2018 sekä MM-kilpailuissa vuosina 2016, 2017, 2018, 2019, 2022 ja 2023. Vuoden 2018 turnauksessa valmentajat valitsivat hänet joukkueensa turnauksen yhdeksi kolmesta parhaasta pelaajasta. Vuosien 2022 ja 2023 turnauksissa Johannesen toimi Norjan varakapteenina. Hän pelasi myös Pekingin olympiakisojen 2022 karsinnoissa. Yhteensä Johannesen on pelannut 110 maaottelua tehopistein 6+13=19. Hän teki A-maajoukkuedebyyttinsä vain 18-vuotiaana Metal Challengessa 11. helmikuuta 2016 Tanskan Rødovressa Etelä-Koreaa vastaan. Ensimmäisen A-maajoukkuemaalinsa hän teki saman vuoden MM-kilpailuissa 8. toukokuuta 2016 Moskovan VTB-jääpalatsissa Kazakstania vastaan.

Johannesen pelasi myös alle 20-vuotiaiden IA-divisioonan MM-kilpailuissa vuosina 2016 ja 2017, joista jälkimmäisessä turnauksessa hän toimi Norjan varakapteenina. Johannesen pelasi myös alle 18-vuotiaiden IA-divisioonan MM-kilpailuissa vuonna 2015, jolloin hänet valittiin Norjan turnauksen parhaaksi pelaajaksi.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Viking Hockey | Norja I | 8 | 0 | 0 | 0 | 0 | – | – | – | – | – |
| 2014–2015 | Stavanger Oilers | Norja U20 | 28 | 1 | 14 | 15 | 10 | 12 | 2 | 8 | 10 | 4 | U18 D1A | 5 | 0 | 2 | 2 | 0 |
|  | Stavanger Oilers | Norja | 19 | 0 | 2 | 2 | 0 | – | – | – | – | – |
| 2015–2016 | Stavanger Oilers | Norja | 43 | 3 | 11 | 14 | 12 | 17 | 1 | 6 | 7 | 4 | JMM D1A | 5 | 1 | 1 | 2 | 2 |
|  |  |  |  |  |  |  |  |  |  |  |  |  | MM | 7 | 2 | 1 | 3 | 0 |
| 2016–2017 | Frölunda HC | SuperElit | 10 | 0 | 2 | 2 | 2 | 5 | 0 | 0 | 0 | 2 | JMM D1A | 5 | 0 | 0 | 0 | 4 |
|  | Frölunda HC | SHL | 10 | 1 | 2 | 3 | 2 | – | – | – | – | – | MM | 7 | 0 | 0 | 0 | 0 |
|  | IK Oskarshamn | Allsvenskan | 26 | 1 | 1 | 2 | 6 | – | – | – | – | – |
| 2017–2018 | Hanhals IF | HockeyEttan | 4 | 0 | 2 | 2 | 2 | – | – | – | – | – | OK | 5 | 0 | 0 | 0 | 0 |
|  | Leksands IF | Allsvenskan | 8 | 0 | 1 | 1 | 4 | – | – | – | – | – | MM | 7 | 0 | 0 | 0 | 0 |
|  | Stavanger Oilers | Norja | 24 | 3 | 8 | 11 | 4 | 5 | 0 | 0 | 0 | 0 |
| 2018–2019 | Stavanger Oilers | Norja | 48 | 6 | 17 | 23 | 16 | 12 | 1 | 5 | 6 | 4 | MM | 7 | 1 | 0 | 1 | 0 |
| 2019–2020 | Düsseldorfer EG | DEL | 47 | 1 | 8 | 9 | 16 | – | – | – | – | – |
| 2020–2021 | Düsseldorfer EG | DEL | 20 | 0 | 5 | 5 | 2 | – | – | – | – | – |
| 2021–2022 | Västerviks IK | Allsvenskan | 51 | 2 | 22 | 24 | 20 | 7 | 1 | 3 | 4 | 4 | OQ | 3 | 0 | 0 | 0 | 2 |
|  |  |  |  |  |  |  |  |  |  |  |  |  | MM | 7 | 0 | 3 | 3 | 4 |
| 2022–2023 | Mora IK | Allsvenskan | 49 | 4 | 18 | 22 | 6 | 10 | 0 | 2 | 2 | 0 | MM | 7 | 0 | 1 | 1 | 6 |
| 2023–2024 | Rögle BK | SHL | 14 | 0 | 0 | 0 | 2 | – | – | – | – | – |
|  | Pelicans | SM-liiga |  |  |  |  |  |  |  |  |  |  |
| 4 kautta | yhteensä | Norja | 134 | 12 | 38 | 50 | 32 | 34 | 2 | 11 | 13 | 8 |
| 2 kautta | yhteensä | DEL | 67 | 1 | 13 | 14 | 18 | – | – | – | – | – |
| 2 kautta | yhteensä | SHL | 24 | 1 | 2 | 3 | 4 | – | – | – | – | – |
| 4 kautta | yhteensä | Allsvenskan | 134 | 7 | 42 | 49 | 36 | 17 | 1 | 3 | 4 | 6 |

Lähteet
-------

* Johannes Johannesen The Internet Hockey Databasessa (englanniksi)
* Johannes Johannesen Eurohockey-sivustolla (englanniksi)
* Johannes Johannesen *Elite Prospects*. Everysport Media Group AB.  (englanniksi)

### Viitteet

1. 1 2  JJ klar for neste sesong *oilers.no*.  1.6.2018. Stavanger Oilers AS. Viitattu 9.12.2023. (norjaksi)
2. 1 2 3 4 5 6  Johannes Johannesen *Elite Prospects*. Everysport Media Group AB.  (englanniksi)
3. ↑  Matches *championshockeyleague.com*.  21.8.2021. Champions Hockey League (CHL) AG. Viitattu 9.12.2023. (norjaksi)
4. ↑  Skjærpe, Jørn H.: Kristiansen blir i to nye år:– Jeg er veldig fornøyd *dagsavisen.no*.  22.5.2015. STAVANGER:  Mentor Media. Viitattu 24.5.2016. (norjaksi)
5. ↑  Elite Prospects - Stavanger Oilers *eliteprospects.com*. Everysport Media Group AB. Viitattu 9.12.2023. (englanniksi)
6. ↑  Elite Prospects - Norway Stats 2015-2016 *eliteprospects.com*. Everysport Media Group AB. Viitattu 9.12.2023. (englanniksi)
7. ↑  Pettersson Kymmer, Peter: En norsk back till *frolundahockey.com*.  24.5.2016. Frölunda Hockey Club. Viitattu 9.12.2023. (ruotsiksi)
8. ↑  Johannes tilbake i Oilers *oilers.no*.  22.11.2017. Stavanger Oilers AS. Viitattu 12.1.2018. (norjaksi)
9. ↑  Elite Prospects - Stavanger Oilers *eliteprospects.com*. Everysport Media Group AB. Viitattu 9.12.2023. (englanniksi)
10. ↑  Elite Prospects - Norway Stats 2018-2019 *eliteprospects.com*. Everysport Media Group AB. Viitattu 9.12.2023. (englanniksi)
11. ↑  Die DEG verpflichtet Top-Talent Johannes Johannesen *sportstadt-duesseldorf.de*.  12.4.2019. D.LIVE GmbH & Co. KG. Viitattu 13.5.2022. (saksaksi)
12. ↑  Pettersson, Conny: Landslagsmeriterad back klar för Västervik *vikhockey.se*.  1.6.2021. Västerviks IK A-lag AB. Viitattu 9.12.2023. (ruotsiksi)
13. ↑  Elite Prospects - Västerviks IK *eliteprospects.com*. Everysport Media Group AB. Viitattu 9.12.2023. (englanniksi)
14. ↑  Olausson, Robin: Johannes Johannesen klar för Mora *hockeysverige.se*.  3.5.2022. Everysport Media Group AB. Viitattu 13.5.2022. (ruotsiksi)
15. ↑  Toft, Anton: Rögle värvar backen Johannes Johannesen *roglebk.se*.  12.4.2023. Rögle Marknads AB. Viitattu 9.12.2023. (ruotsiksi)
16. ↑  Ekholm, Peter: Truppuppdatering: Johannesen lämnar *roglebk.se*.  7.12.2023. Rögle Marknads AB. Viitattu 9.12.2023. (ruotsiksi)
17. ↑  Kiiski, Jyrki: Norjan maajoukkuepakki Johannes Johannesen Pelicansiin – "Tuo joukkueeseemme luisteluvoimaa" *Jatkoaika.com*.  9.12.2023. Jatkoaika r.y. Viitattu 9.12.2023.
18. ↑  Liveopdatering fra Danmarks Ishockey Union *Hockeyligaen.dk*.  11.2.2016.  Arkistoitu 11.9.2016. Viitattu 24.5.2016. (tanskaksi)
19. ↑  GAME SUMMARY (pdf)  8.5.2016. IIHF. Viitattu 24.5.2016. (englanniksi)

Pelicans – SM-liiga
2 Bryggman (**A**) |
3 Utunen (**A**) |
8 Junkkari |
9 Bareš |
10 Puutio |
12 Hämäläinen (**A**) |
16 Horký |
18 Roine (**C**) |
19 Lasch |
20 Hirvonen |
22 Killinen |
23 Kiiskinen |
37 Persson |
41 Nikkilä |
44 Käyhkö |
47 Jordán (**A**) |
50 Salminen |
55 Riihinen |
59 Mylläri |
62 Enlund |
67 Haatanen |
70 Patrikainen |
71 Tukiainen |
72 Carlsson |
76 Schnarr |
77 Kiljunen |
82 Král |
89 Tyrväinen |
91 Vilén |
92 Virtanen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki